《驾出南天门亲睹龙颜作》
明代·李时行

六龙扶辇自天来，九陌香风净御埃。荷戟驱途皆上将，垂簪护御尽仙才。

佩声远导鸯行乱，旆影徐麾雉尾开。尘世几人霄汉上，自怜亲睹圣颜回。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。